સન 2010માં ભારત સરકાર દ્વારા પ્રથમ ‘નેશનલ ફોટો એવોર્ડ લાઈફટાઈમ અચીવમેન્ટ એવોર્ડ’ આપી નવાજ્યા છે. એમની વ્યક્તિગત સિદ્ધિઓની યાદી ઉજ્જ્વળ અને ઘણી લાંબી છે. રાષ્ટ્રીય તથા આંતરરાષ્ટ્રીય સ્તરે સલોનમાં નિષ્પક્ષ નિર્ણાયક તરીકે સેવાઓ આપે છે. શ્રી મહેશ્વરી, કૌટુંબિક પ્રવાસમાં નિયમિત મસૂરી જતા હોય છે અને ત્યાંના સ્થાનિક લોકોની પોટ્રેઈટ (વ્યક્તિ ચિત્રણ) ફોટોગ્રાફી કરતા હોય છે. તેમની ચાર દાયકા ઉપરાંતની ફોટોગ્રાફી કલાયાત્રાનું ‘પ્રિન્ટ્સ અને ઈમ્પ્રિન્ટ્સ’ પુસ્તક સંપુટ કલકત્તાની બિરલા એકેડેમી ઓફ આર્ટ અને કલ્ચર દ્વારા પ્રકાશિત કરવામાં આવ્યું છે. અને બીજું પુસ્તક ‘સિલ્વર મેમરીઝ’ હાલમાં પ્રકાશિત થયું છે. તેમના ફોટોગ્રાફિક લેખો સામાયિકોમાં પ્રકાશિત થયા છે અને સેમિનારમાં પેપર્સ રજૂ કર્યા છે. આજ સુધીમાં તેમણે પિક્ટોરિયલ પોર્ટ્રેઈટ ફોટોગ્રાફીમાં નેચરલ લાઈટ આઉટડોર અને આર્ટિફિશિયલ સ્ટુડિયો લાઈટ ઉપર દર્શાવી વધુ વર્કશોપ કર્યા છે.